CELEX: 32006D0782
Language: bg
Date: 2006-10-24 00:00:00
Title: Решение на Съвета от 24 октомври 2006 година за изменение на Решение 90/424/ЕИО относно разходи във ветеринарната област

Важна правна забележка

|

32006D0782

Официален вестник n° L 328 , 24/11/2006 стр. 0057 - 0058

		Решение на Съветаот 24 октомври 2006 годиназа изменение на Решение 90/424/ЕИО относно разходи във ветеринарната област(2006/782/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 37 от него,като взе предвид предложението на Комисията,като взе предвид становището на Европейския парламент [1],като взе предвид становището на Европейския икономически и социален комитет [2],като има предвид, че:(1) Решение 90/424/ЕИО на Съвета от 26 юни 1990 г. относно разходите във ветеринарната област [3] предвижда възможността за финансова помощ на Общността за държавите членки за ликвидирането на някои болести по животните. Понастоящем това решение също предвижда възможността за финансова помощ от Общността за ликвидирането на инфекциозната анемия по сьомгата (ISA) и инфекциозната хематопоетична некроза (IHN), като и двете болести засягат салмониди.(2) Действия по контрол на болести за ISA и IHN са приемливи за финансова помощ от Общността само съгласно Регламент (ЕО) № 2792/1999 на Съвета от 17 декември 1999 г. за установяване на подробни правила и условия относно структурната помощ на Общността за сектора на рибарството [4].(3) В светлината на приемането на Директива 2006/88/ЕО на Съвета от 24 октомври 2006 г. относно ветеринарномедицинските изисквания за аквакултури и продукти от тях и за предотвратяване и контрол на някои болести по водните животни [5] е подходящо да се измени Решение 90/424/ЕИО, така че финансовите помощи на Общността също могат да бъдат отпуснати за мерки по ликвидирането, извършвано от държавите-членки за борба с други болести по аквакултури, предмет на разпоредби за контрол на Общността.(4) Държавите-членки могат да получат финансови помощи, за да подкрепят техния национален сектор на рибарството и аквакултурите съгласно Регламент (ЕО) № 1198/2006 на Съвета от 27 юли 2006 г. относно Европейския фонд за рибарство [6]. Член 32 от посочения регламент разрешава на държавите членки да разпределят средства за ликвидирането на болести по аквакултурите съгласно сроковете, определени в Решение 90/424/ЕИО.(5) Средствата за ликвидирането на болести по аквакултурите следва да бъдат разпределени в рамките на операционните програми, съставени съгласно Регламент (ЕО) № 1198/2006, бюджетът за които е определен в началото на програмния период.(6) Финансовите помощи от Общността за целите на контрола на болести по аквакултурите са обект на подробно изследване за съответствие с контролните разпоредби, определени в Директива 2006/88/ЕО, съгласно същите процедури като тези, които се прилагат за такова подробно изследване и контрол за определени болести по сухоземните животни.(7) Следователно е целесъобразно да се прилагат процедурите за финансова помощ, определени в Решение 90/424/ЕИО, също и за използването на финансова помощ за контрола на болести по аквакултури съгласно Регламент (ЕО) № 1198/2006.(8) Целесъобразно е това решение да стане приложимо едновременно с Директива 2006/88/ЕО.(9) Решение 90/424/ЕИО следва съответно да бъде изменено,ПРИЕ НАСТОЯЩОТО РЕШЕНИЕ:Член 1Решение 90/424/ЕИО се изменя, както следва:1. в член 3, параграф 1 се добавят следните тирета:- "— епизоотична хематопоетична некроза по рибите (EHN),- — епизоотичен улцеративен синдром по рибите (EUS),- — инфекция с Bonamia exitiosa,- — инфекция с Perkinsus marinus,- — инфекция с Microcytos mackini,- — синдрома на Taura при ракообразни,- — болестта Yellowhead при ракообразни.";2. добавя се следният член:"Член 3бДържавите-членки могат да разпределят средства в рамките на оперативните програми, изготвени в съответствие с член 17 от Регламент (ЕО) № 1198/2006 на Съвета от 27 юли 2006 г. относно Европейския фонд за рибарство [], за ликвидирането на екзотичните болести по аквакултури, посочени в член 3, параграф 1 от настоящото решение, съгласно процедурите, определени в член 3, параграфи 3 — 5 от настоящото решение, при условие че се спазват минималните мерки за контрол и ликвидиране, определени в раздел 3 на глава V от Директива 2006/88/ЕО от 24 октомври 2006 г. относно ветеринарномедицинските изисквания за аквакултури и продукти от тях и за предотвратяването и контрола на някои болести по водните животни [].3. Член 5, параграф 2 се заменя със следното:"2. В съответствие с процедурата, определена в член 41, списъкът в член 3, параграф 1 може да бъде допълнен, в съответствие с развитията на ситуацията, с болести, които трябва да бъдат нотифицирани в съответствие с Директива 82/894/ЕИО на Съвета от 21 декември 1982 г. относно нотифицирането за болести по животните в рамките на Общността [], и болести, които могат да бъдат пренесени в аквакултури. Списъкът също може да бъде изменен или съкратен, за да се вземе предвид постигнатият напредък с мерките, решени на общностно равнище, за контрол на някои болести.4. Към член 24 се добавя следният параграф:"13. Държавите-членки могат да разпределят средства в рамките на оперативните програми, съставени в съответствие с член 17 от Регламент (ЕО) № 1198/2006, за ликвидирането на болестите по аквакултурите, посочени в приложението.Средствата се разпределят в съответствие с процедурите, определени в настоящия член, със следните корекции:а) размерът на помощта е в съответствие с размера, определен в Регламент (ЕО) № 1198/2006;б) параграфи 8 и 9 от настоящия член не се прилагат.Ликвидирането се извършва в съответствие с член 38, параграф 1 от Директива 2006/88/ЕО или съгласно програма за ликвидиране, съставена, одобрена и проведена в съответствие с член 44, параграф 2 от посочената директива.";5. следните тирета се добавят към приложението, група I:- "— пролетна виремия по шарана (SVC),- — вирусна хеморагична септицемия (VHS),- — инфекция с вирус Koi herpes (KHV),- — инфекция с Bonamia оstreae,- — инфекция с Marteilia refringens,- — болестта White Spot при ракообразни."Член 2Настоящото решение се прилага от 1 август 2008 г.Член 3Адресати на настоящото решение са държавите-членки.Съставено в Люксембург на 24 октомври 2006 година.За СъветаПредседателJ. Korkeaoja[1] Становище от 27 април 2006 г. (все още непубликувано в Официалнен вестник).[2] ОВ C 88, 11.4.2006 г., стр. 13. Становище, представено в резултат на незадължителна консултация.[3] ОВ L 224, 18.8.1990 г., стр. 19. Решение, последно изменено с Решение 2006/53/ЕО (ОВ L 29, 2.2.2006 г., стр. 37).[4] ОВ L 337, 30.12.1999 г., стр. 10. Регламент, последно изменен с Регламент (ЕО) № 485/2005 (ОВ L 81, 30.3.2005 г., стр. 1).[5] ОВ L 328, 24.11.2006 г., стр. 14.[6] ОВ L 223, 15.8 2006 г., стр. 1.[] ОВ L 223, 15.8.2006 г., стр. 1.[] ОВ L 328, 24.11.2006 г., стр. 14.";[] ОВ L 378, 31.12.1982 г., стр. 58. Директива, последно изменена с Решение 2004/216/ЕО на Комисията (ОВ L 67, 5.3.2004 г., стр. 27).";--------------------------------------------------